**Műszaki leírás**

**a *„Közgyűlési közvetítő rendszer üzemeltetése”* tárgyú hirdetmény nélküli tárgyalásos közbeszerzési eljáráshoz**

Nyertes ajánlattevő feladata:

1. A robotkamerás rendszer által a Fővárosi Közgyűlés üléseiről előállított „élő” video stream és a Sajtóközpont eseményeinek publikálása és továbbközvetítése, a folyamatos elérhetőség biztosítása Megrendelő székhelyét képező, 1052 Budapest, Városház u. 9-11. alatti épületében, továbbá a Megrendelő telephelyét képező, 1056 Budapest, Váci u. 62-64. szám alatti épületében (Új Városháza)

2. A Fővárosi Közgyűlés ülései élő közvetítésének biztosítása Megrendelő belső hálózatán, valamint az ahhoz szükséges Médiaszerver PC és szoftverek biztosítása Megrendelő részére.

3. A Fővárosi Közgyűlés üléseinek és a Főpolgármesteri Iroda Sajtó Csoport által szervezett sajtótájékoztatók archív videó, hang- és írásos állományainak tárolása és publikálása a www.onkormanyzati.tv weboldalon Html5 formátumban. A weboldal elérhetőségét 98%-os szolgáltatási szinten folyamatosan biztosítani szükséges.

4. A közgyűlési és sajtóközponti élő közvetítések beágyazhatóságának biztosítása a www.budapest.hu, illetve a www.budapestvideo.hu felületeibe Html5 formátumban.

5. A rendszerek működőképességének ellenőrzése sajtó esemény előtt, de legalább 2 hetente jegyzőkönyvezett működési tesztek elvégzésével.

6. Korábbi anyagok törlése a Sajtó Csoport utasítására a Megrendelő Médiaszerveréről.